**Epistole sentimentale**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un asfințit îmi flutură-n oglindă

scrisori ce curg din ceruri arămii

Și-o frică nevăzută mă colindă

drept epilog la ce ai vrut să fii.

Și eu ți-am scris în vremuri de legendă

Cum m-am născut atunci când ai cedat

Fâșiile de suflet în arendă

către-o iubire fără de rabat.

Te-am întrebat în stoluri de cuvinte

De ce am fost alesul cel dintâi?

Când toata lumea îți era-nainte,

de ce ți-am fost iubirii căpătâi?

Știi ce iubire am simțit în mine

când te-am găsit o floare scânteind?

M-am înălțat rebel dintre stamine

cu aripi de polen să te cuprind.

Te-am învelit cu focuri din dorințe

cu sărutări și soapte de amor

Și te-am tratat de-a lumii ingerințe

zburând în doi spre-un cer absorbitor.

Ți-am desfăcut un Univers în cale

spre a păși spre tot ce ți-ai dorit

Și, pas cu pas, ți-am așternut petale

din dafinul iubirii înflorit.

Când ai ajuns pe nesperate creste

dorite de internele trăiri,

te-ai lepădat de vis și de poveste

și m-ai lăsat captiv în amintiri.

Ți-ai aruncat privirea fulgerește

spre dafinul ce-n dreapta te-a urmat,

ce și-a distrus corola banditește

ca al tău drum să fie fermecat.

Fără de flori, ți s-a părut privirii

un amalgan de crengi fără de rost

Și l-ai împins pe panta despărțirii,

Tristeții să îi fie adăpost.

Tăcerea din cuvinte ca o bardă

în inimă năprasnic a țintit.

Amorului simțire să o piardă

În lunecarea spre un asfințit.

Bolnav de dor și de a ta făptură

nu am căzut, așa cum ți-ai dorit.

Destinului m-am oferit suptură,

dar am rămas cu verde colorit.

Curat și pur, așa cum mi-e destinul,

la dulce așteptare predispus,

pe-un petec de brasardă îmi scriu chinul

De-a te iubi cum te iubesc: NESPUS!

Dedicata tie, floare a destinului meu